ქუაიეთ სანსთრაიდერი

ნაომი მუნფოლი;

რადა'მანტრასი;

დეფ სინქლეარი;

მეფე მანვე;

ქუაიეთ სანსთრაიდერი არის ინკვიზიციის არმიის მებრძოლი. არის მალგუს და ქეითი სანსთრაიდერების შვილი, ლუშეს მაისტერიუსის მოსწავლე და ბრძოლის დროს არვენის დაცვაში მყოფი კლერიკი.

## დაბადება და ახალგაზრდობა

ქუაეთი დაიბადა მზის რისხვიდან 486 წელს ერე'არალში, კერეუტის რესპუბლიკაში, საინსთრაიდერების საგვარეულოში. მისი მშობლები, მალგუსი და ქეითი, არაფერს არ აკლებდნენ ქუაიეთს და სახარბიელო ფუფუნებაში აცხოვრებდნენ მას.

ქუაიეთი ხშირად უყურებდა მამამისისა და თავისი ოჯახის ხშირი სტუმრის, ლუშეს მაისტერიუსის დუელებს. ერთხელ პატარა ქუაიეთმა ჩუმად აიღო ლუშესის ხმალი და მიუხედავად იმისა, რომ ხმალი საკმაოდ მძიმე იყო, მაინც შეძლო მისი აწევა. ქუაიეთს ბავშვობიდან უნდოდა მამასავით გამოჩენილი მებრძოლი ყოფილიყო, მიუხედავად იმისა, რომ მალგუსი ამის კატეგორიული წინააღმდეგი იყო, რადგან თავისი ერთადერთი ქალიშვილის დაკარგვას ვერ შეეგუებოდა.

## ლუშესთან, რადა'მანტრასთან და არვენთან შეხვედრა

16 წლის ქუაიეთმა გადაწყვიტა სახლიდან გამოქცეულიყო და თავისი ოცნება აესრულებინა. როცა ორივე თვალით ბრმა მალგუსი სახლში დაბრუნდა, ქუაიეთმა იფიქრა, რომ ახლა უკვე გაქცევისთვის შესაფერისი დრო იყო და ღამე ჩუმად სახლიდან გაიპარა.

გაქცევის დროს ქუაიეთს ბევრჯერ აებნა გზა. საბოლოოდ მან ტყისკენ გაუხვია. ბევრი სიარულის შემდეგ მოესმა უცნაური ხმა, რომელიც აშკარად არც ცხოველს ეკუთვნოდა და არც ადამიანს. ქუაიეთმა დაინახა ქერათმიანი გოგონა, რომელსაც უჩვეულოდ თეთრი კანი ჰქონდა, სახე კი სისხლით ჰქონდა მოთხვრილი. შეშინებულმა ქუაიეთმა გაქცევა გადავიწყვიტა, თუმცა უკვე გვიანი იყო. გოგონა მას მიუახლოვდა და რაც არუნდა გასაკვირი იყოს არაფერი არ დაუშავა.

როგორც ქუაიეთმა გაარკვია, მას ნაომი მუნფოლი ერქვა. ქუაიეთმა ნაომის დახმარება სთხოვა. ნაომიმ მას ინკვიზიციის გემების ადგილსამყოფელი მიასწავლა და შეპირდა, რომ სულ მალე თვითონ მასაც იხილავდა ბრძოლის ველზე.

   ქუაიეთმა გზა გააგრძელა და საბოლოოდ ინკვიზიციის გემიც დაინახა. გემი დაცლილი იყო, რამეთუ ყველა მებრძოლი კერეუტის რესპუბლიკის დედაქალაქში დასასვენებლად ჩასულიყო დროებით. სწორედ ამ დროს იგი ჩუმად ავიდა გემზე და იქვე დაიმალა.

კერეუტიდან წამოსული გემი უკვე შუა გზაში იყო, როცა ინკვიზიციელმა მეომარმა ბორტზე პატარა გოგონა აღმოაჩინა. გოგონამ მოითხოვა რადა'მანტრასთან შეხვედრა. ის შეიყვანეს გრანდ-ინკვიზიტორთან, რომელიც ომის მაგისტრთან, ლუშესთან საუბარში იყო გართული. ლუშესმა მაშინვე იცნო გოგონა. ეს სწორედ 16 წლის ქუაიეთ სანსთრაიდერი იყო. უკვე გვიანი იყო გემის უკან გასაბრუნებლად და ლუშესმა დაითანხმა რადა'მანტრასი ქუაიეთის დატოვებაზე. მან პასუხისმგებლობა აიღო თავის თავზე, რომ გოგონას მოუვლიდა და თავის ახალ მოსწავლედ აიყვანდა.

თუმცა მალგუსი ამ ამბის გაგებისთანავე თავისი პირადი გემით დაეწია ინკვიზიციელებს და მოითხოვა თავისი ქალიშვილის უკან წაყვანა, მაგრამ ლუშესმა და რადა'მანტრასმა მალგუსს უარი უთხრეს და განუცხადეს, რომ ქუაიეთზე პირადად იღებდნენ პასუხისმებლობას და მას არაფერი ემუქრებოდა.

    რაც შეეხება სამეფო ელფებს, მეფე მანვეს დამ, არვენმა, გოგონა დანახვისთანავე მიამსგავსა მალგუსს, თავის საუკეთესო მეგობარს და მიხვდა, რომ ქუაიეთი მალგუსის შვილი იყო. არვენმა მეგობრის შვილის დაცვა საკუთარ ვალდებულებად მიიჩნია და მას შემდეგ ბრძოლის ველზე მუდამ მის გვერდით იბრძვის.

## გარეგნობა და ხასიათი

ქუაეთი არის დაბალი, რაც საკმაოდ ეხმარება მას ბრძოლის დროს. იგი თითქმის შეუმჩნეველია, ამიტომაც მტერს უკნიდან უტევს. მას აქვს შავი თმა და ყავისფერი თვალები.

არის საკმაოდ მშვიდი და ჩუმი, მეგობრების ერთგული, კეთილსინდისიერი და ბრძოლის დროს დამჯერი. ასევე კარგი და ნიჭიერი მოსწავლე. თუმცა კი ქუაეთი არის მიამიტი და ადვილად ენდობა ხალხს.

## რელიგია და რწმენა

როგორც ინკვიზიციის ნებისმიერი წევრი, ქუაიეთი სინათლის მორწმუნეა.